圓明園

圓明園（粵拼：jyun4 ming4 jyun4） 係大清皇家園林，喺北京海淀區，佔地3.5平方公里，1860年第二次鴉片戰爭嗰陣畀英法聯軍之役燒咗，得返個遺址。 圓明園規模宏偉，用咗各式園林風格同造園技巧，佢嘅詩畫意境被大多數中國園林學家認為係中國園林藝術嘅頂峰作品，係中國古典園林平地造園、堆山理水集大成嘅典範。清朝時一啲外國傳教士參觀圓明園後將佢稱做「萬園之園」。